**Αρχαία Α΄ Γυμνασίου**

**3 Ενότητα**

**1. Θεωρία**

Σχετικά με τη δημιουργία των λέξεων στη γλώσσα μας αξίζει να θυμάσαι ότι:

* **ετυμολογία** ονομάζουμε τη διερεύνηση της αληθινής σημασίας μιας λέξης βάσει της προέλευσής της καθώς και η μελέτη του τρόπου σχηματισμού της.
* **παράγωγες**ονομάζουμε τις λέξεις που προέρχονται από μία άλλη λέξη, π.χ. *ποιῶ > ποίησις, ποιητής, ποίημα*.
* **σύνθετες**ονομάζουμε τις λέξεις που προέρχονται από δύο ή περισσότερες λέξεις, π.χ. *διά*+ *κοσμῶ > διακοσμῶ*.
* **ομόρριζες**ονομάζουμε τις λέξεις, απλές ή σύνθετες, που προέρχονται από την ίδια ρίζα, π.χ. *τρέφω* > *τροφή, τροφός,* *ἐκτρέφω, διατρέφω.*

Ειδικότερα για τη μελέτη του φαινομένου της παραγωγής λέξεων χρήσιμες είναι οι ακόλουθες επισημάνσεις:

* **Πρωτότυπη**ονομάζουμε τη λέξη από την οποία προήλθε η παράγωγη που εξετάζουμε, π.χ. για την παράγωγη λέξη *σθεναρὸς* πρωτότυπη λέξη είναι η λέξη *σθένος*.
* **Ρίζες**ονομάζουμε τα πρωταρχικά θέματα μιας γλώσσας, από τα οποία προκύπτουν, με μετασχηματισμούς και προσθήκες καταλήξεων οι λέξεις της γλώσσας, π.χ. √ *φερ*– (> *φερτός*, *φορά* κ.ά.).
* **Ριζικές λέξεις**ονομάζουμε τις λέξεις που παράγονται απευθείας από μία ρίζα με την προσθήκη παραγωγικών καταλήξεων √ *ναυ*– > *ναῦς,*√ *λίθο*– > *λίθος.*
* **Παραγωγικές καταλήξεις**ονομάζουμε τις καταλήξεις που προσθέτουμε στις πρωτότυπες ή ριζικές λέξεις, για να σχηματίσουμε παράγωγες, π.χ. *ποιῶ > ποίη****σις****, ποιη****τής****, ποίη****μα***.

Ειδικότερα για τη μελέτη του φαινομένου της σύνθεσης λέξεων χρήσιμες είναι οι ακόλουθες επισημάνσεις:

* **Συνθετικά**(πρώτο, δεύτερο συνθετικό κ.ο.κ.) ονομάζουμε τις λέξεις από τις οποίες δημιουργείται μια σύνθετη λέξη, π.χ. εξετάζουμε, π.χ. για την παράγωγη λέξη *σθεναρὸς* πρωτότυπη λέξη είναι η λέξη *σθένος*.
* **Παρασύνθετες**ονομάζουμε τις λέξεις που παράγονται από σύνθετες λέξεις, π.χ. *ναῦς* + π*ήγνυμι* > *ναυπηγός > ναυπηγικός.*
* **Απλή**ονομάζουμε μια λέξη που δεν είναι σύνθετη.